ᱠᱮ. ᱨᱳᱥᱟᱭᱤᱭᱟᱦ

ᱠᱳᱱᱤᱡᱮᱛᱤ ᱨᱳᱥᱟᱭᱭᱟᱦ (᱔ ᱡᱩᱞᱟᱭ ᱑᱙᱓᱓-2021년 12월 4일) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱒᱐᱑᱑ ᱠᱷᱚᱱ ᱒᱐᱑᱐ ᱫᱷᱟᱹᱨᱤᱡ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱛᱟᱦᱮᱸ ᱟᱠᱟᱱᱟ ᱾  ᱟᱨ ᱒᱐᱑᱑ ᱠᱷᱚᱱ ᱒᱐᱑᱖ ᱫᱷᱟᱹᱨᱤᱡ ᱛᱟᱢᱤᱞᱱᱟᱰᱩ ᱨᱤᱱᱤᱡ ᱨᱟᱡᱽᱯᱟᱞ ᱮ ᱛᱟᱦᱮᱸ ᱟᱠᱟᱱᱟ ᱾ ᱩᱱᱤ ᱫᱚ ᱯᱩᱭᱞᱩ ᱫᱚ ᱢᱤᱫ ᱮᱢᱮᱞᱥᱤ ᱵᱤᱫᱷᱟᱭᱚᱠ ᱟᱨ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱨᱤᱱᱤᱡ ᱟᱹᱰᱤ ᱫᱷᱟᱣ ᱥᱟᱝᱥᱚᱫᱽ ᱮ ᱛᱟᱦᱮᱸ ᱟᱠᱟᱱᱟ ᱟᱨ ᱟᱡᱟᱜ ᱡᱤᱞᱤᱧ ᱨᱟᱡᱽᱟᱹᱨᱤᱛ ᱡᱤᱭᱚᱱ ᱨᱮ ᱟᱹᱰᱤ ᱫᱷᱟᱣ ᱢᱚᱱᱛᱨᱤ ᱛᱷᱟᱱᱚᱛ ᱦᱚᱸᱭ ᱥᱟᱸᱵᱽᱲᱟᱣ ᱟᱠᱟᱫ-ᱟ ᱾ ᱡᱟᱦᱟᱸ ᱫᱚ ᱟᱫᱷᱟ ᱥᱟᱭᱟᱝ ᱠᱷᱚᱱ ᱦᱚᱸ ᱵᱟᱹᱲᱛᱤ ᱚᱠᱛᱚ ᱫᱷᱟᱹᱨᱤᱡ ᱛᱚᱸᱜᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱨᱮ ᱡᱚᱛᱚ ᱠᱷᱚᱱ ᱯᱟᱹᱨᱩᱠᱷᱮᱛ ᱨᱟᱡᱽᱟᱹᱨᱤ ᱱᱮᱛᱟ ᱠᱷᱚᱱ ᱢᱤᱫ ᱦᱚᱲ ᱠᱟᱱᱟᱭ ᱟᱨ ᱠᱟᱹᱣᱰᱤ ᱟᱹᱨᱤ ᱢᱚᱱᱛᱨᱤ ᱞᱮᱠᱟᱛᱮ ᱟᱡᱟᱜ ᱴᱷᱟᱶ ᱫᱚ ᱟᱹᱰᱤ ᱵᱷᱟᱹᱜᱤ ᱞᱮᱠᱟᱛᱮ ᱩᱨᱩᱢ ᱧᱟᱢᱚᱜ-ᱟ ᱾ 

ᱛᱟᱢᱤᱞᱱᱟᱰᱤ ᱨᱤᱱᱤᱡ ᱨᱟᱡᱽᱯᱟᱞ ᱞᱮᱛᱟᱛᱮ ᱠᱟᱹᱢᱤ ᱮᱫ ᱛᱩᱞᱩᱡ ᱩᱱᱤ ᱫᱚ ᱠᱚᱨᱱᱟᱴᱚᱠ ᱨᱤᱱᱤᱡ ᱨᱟᱡᱽᱯᱟᱞ ᱞᱮᱠᱟᱛᱮ ᱟᱹᱰᱤ ᱜᱮ ᱟᱺᱜᱤᱵᱷᱟᱨ ᱦᱚᱸ ᱠᱚ ᱪᱟᱞ ᱟᱫᱮᱭᱟ, ᱛᱤᱱ ᱡᱚᱦᱚᱜ ᱨᱟᱡᱽᱯᱟᱞ ᱦᱮᱪ. ᱟᱨ. ᱵᱷᱚᱨᱫᱽᱣᱟᱡᱽ ᱟᱜ ᱠᱟᱹᱢᱤ ᱚᱠᱛᱚ ᱒᱘ ᱡᱩᱱ ᱒᱐᱑᱔ ᱨᱮ ᱛᱷᱩᱠᱟᱹᱢ ᱮᱱᱟ, ᱡᱟᱦᱟᱸ ᱛᱤᱱ ᱫᱷᱟᱹᱵᱤᱡ ᱵᱟᱡᱩᱵᱷᱟᱭᱤ ᱵᱟᱞᱟ ᱑ ᱥᱮᱯᱴᱮᱢᱵᱚᱨ ᱒᱐᱑᱔ ᱦᱤᱞᱚᱜ ᱟᱺᱜᱤᱵᱷᱟᱨ ᱵᱟᱭ ᱥᱟᱸᱵᱽᱲᱟᱣ ᱟᱠᱟᱫ-ᱟ ᱾

 ᱮᱛᱚᱦᱚᱵ ᱡᱤᱭᱚᱱ

ᱠᱳᱱᱤᱡᱮᱛᱤ ᱨᱳᱥᱮᱭᱭᱟᱦ ᱟᱜ ᱡᱟᱱᱟᱢ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱵᱮᱢᱩᱨᱟ, ᱛᱮᱱᱟᱞᱤ ᱢᱟᱰᱮᱨ, ᱜᱩᱱᱴᱩᱨ ᱦᱚᱱᱚᱛ ᱨᱮ ᱢᱤᱫ ᱛᱮᱞᱩᱜᱩ ᱯᱟᱹᱨᱥᱤ ᱪᱚᱲᱟᱣᱜ ᱚᱲᱟᱜ ᱦᱤᱱᱫᱩ ᱜᱚᱵᱟᱨᱟ ᱠᱳᱢᱤᱛᱤ ᱵᱚᱭᱥᱭᱚ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱜᱩᱱᱴᱩᱨ ᱦᱤᱱᱫᱩ ᱵᱤᱨᱫᱟᱹᱜᱟᱲ, ᱟᱱᱫᱷᱨᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱵᱟᱹᱱᱤᱡᱽ ᱨᱮ ᱥᱚᱱᱮᱨ ᱮ ᱥᱟᱹᱛ ᱠᱮᱫ-ᱟ ᱾ ᱛᱤᱱ ᱡᱚᱦᱚᱜ ᱩᱱᱤ ᱜᱩᱱᱴᱩᱨ ᱨᱮᱭ ᱯᱟᱲᱦᱟᱣᱜ ᱠᱟᱱ ᱛᱟᱦᱮᱸᱫ, ᱩᱱ ᱡᱚᱦᱚᱜ ᱩᱱᱤ ᱫᱚ ᱯᱟᱹᱴᱷᱩᱣᱟᱹ ᱱᱮᱛᱟ ᱞᱮᱛᱟᱛᱮᱭ ᱵᱟᱪᱷᱚᱱ ᱮᱱᱟ ᱟᱨ ᱱᱚᱝᱠᱟ ᱛᱮ ᱱᱩᱭ ᱫᱚ ᱨᱟᱡᱽᱟᱹᱨᱤ ᱨᱚᱭ ᱵᱚᱞᱚ ᱮᱱᱟ ᱾ ᱩᱱᱤ ᱫᱚ ᱫᱤᱞᱞᱟ ᱯᱚᱨᱤᱥᱚᱫᱽ ᱩᱱᱩᱥᱩᱞ ᱵᱤᱨᱫᱟᱹᱜᱟᱲ ᱨᱮᱦᱚᱸᱭ ᱯᱟᱲᱦᱟᱣ ᱞᱮᱱᱟ ᱾

ᱨᱟᱡᱽᱟᱹᱨᱤ ᱡᱤᱭᱚᱱ

ᱨᱳᱥᱮᱭᱭᱟ ᱫᱚ ᱥᱣᱚᱛᱚᱱᱨᱚ ᱯᱟᱴᱤ ᱨᱤᱱᱤᱡ ᱱᱮᱛᱟ ᱟᱨ ᱯᱷᱩᱨᱜᱟᱹᱞᱟᱱ ᱠᱟᱹᱢᱤᱭᱟᱹ ᱮᱱ. ᱡᱤ. ᱨᱚᱝᱜᱟ ᱛᱤᱠᱤᱱᱤᱡ ᱨᱟᱡᱽᱟᱹᱨᱤᱛ ᱟᱪᱮᱛᱤᱭᱟᱹ ᱞᱮᱠᱟᱛᱮ ᱮᱛᱮᱦᱚᱵ ᱠᱮᱫ ᱟᱭ ᱾  ᱩᱱᱤ ᱫᱚ ᱑᱙᱖᱘, ᱑᱙᱗᱔, ᱑᱙᱘᱐ ᱟᱨ ᱒᱐᱐᱙ ᱨᱮ ᱮᱢᱮᱞᱥᱤ ᱞᱮᱠᱟᱛᱮᱭ ᱵᱟᱪᱷᱚᱱ ᱮᱱᱟ ᱟᱨ ᱑᱙᱘᱙ ᱟᱨ ᱒᱐᱐᱔ ᱨᱮ ᱪᱤᱨᱞᱟ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱵᱤᱫᱷᱟᱭᱚᱠ ᱞᱮᱠᱟᱛᱮᱭ ᱵᱟᱪᱷᱚᱱ ᱮᱱᱟ ᱾ ᱑᱙᱙᱘ ᱨᱮ ᱩᱱᱤ ᱫᱚ ᱱᱚᱨᱥᱚᱨᱟᱣᱯᱮᱴ ᱠᱷᱚᱱ ᱥᱟᱝᱥᱚᱫᱽ ᱞᱮᱠᱟᱛᱮᱭ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱫ ᱾ ᱟᱡᱟᱜ ᱡᱤᱞᱤᱧ ᱨᱟᱡᱽᱟᱹᱨᱤᱛ ᱡᱤᱭᱚᱱ ᱚᱠᱛᱚ ᱨᱮ ᱩᱱᱤ ᱫᱚ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱥᱟᱶᱛᱮ ᱥᱤᱧᱚᱛ ᱨᱤᱱ ᱵᱟᱲᱛᱤ ᱠᱷᱚᱱ ᱵᱟᱹᱲᱛᱤ ᱢᱟᱨᱟᱝ ᱢᱚᱱᱛᱨᱤ ᱠᱚ ᱥᱟᱶ ᱜᱟᱞᱚᱪ ᱟᱨ ᱮ ᱠᱟᱹᱢᱤ ᱟᱠᱟᱫ-ᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ